Държавен вестник, бр. 24, 2011 г., стр. 89

БРОЙ  24	
Д Ъ Р Ж А В Е Н  В Е С Т Н И К 	
СТР.  89  
Изолираната систолна хипертония се градира в три степени, отговарящи на степените на систолно-
диастолната, и също като нея се подвежда под букви „а“, „б“ и „в“. 
Кандидатите за летателно обучение по графи 1, 6 и 9 трябва да са с нормално артериално налягане.
Случаите с хипертонична болест I ст. по графи 2, 3, 4, 5, 7, 8 и 10 – решението по годността по чл. 
7 с разрешен от авиомедицинската експертиза медикамент. Пилотите по графи 2, 3, 4 са  годни  за ле­
тателна работа на самолети  и вертолети с двойно управление.
Началото на медикаментозната терапия за контрол на артериалното налягане изисква период от 30 
дни на забрана за летателна работа с оглед установяване отсъствието на значими странични ефекти.
Случаите с хипертонична болест II и ІІІ ст. по всички графи са негодни.
Решенията са дадени в табличната част.
Исхемична болест на сърцето (I20-I25) 
Решенията са дадени в табличната част.
Белодробно сърце и болести на белодробното кръвообращение (I26-I28)
Тук спадат: белодробен емболизъм, други форми на белодробно сърце и други болести на белодроб­
ните съдове. 
Решенията са дадени в табличната част.
Други болести на сърцето (I30-I52) 
Решенията са дадени в табличната част.
Ритъмни и проводни нарушения (I44-I49)
По буква „в“ се решават случаите със: 
– синусова тахикардия > 100 удара в минута;
– синусова брадикардия < 50 удара в минута;
– AV блок I степен (PR > 0,22)
– AV блок II степен тип Moebitz I (с периоди на Wenckebeach),
по графи 1, 6 и 9 са негодни, по останалите графи – могат да бъдат оценени като годни в отсъствие 
на друга абнормност и след удовлетворителна кардиологична оценка.
Случаите с ляв преден хемиблок – по всички графи са годни.
Случаите с непълен десен бедрен блок – могат да бъдат оценени като годни по всички графи в от­
съствие на друга абнормност и след удовлетворителна кардиологична оценка.
По буква „б“ се решават случаите със значимо нарушение на ритъма и проводимостта, като:
– SA блок от всички степени, Sinus arrest;
– пълен десен бедрен блок;
– пълен ляв бедрен блок;
– предсърдно мъждене и/или трептене;
– (пароксизмална) надкамерна тахикардия,
по графи 1, 6 и 9 са негодни, а по останалите графи  решенията са по чл. 7, ако не се открие пре­
допределящо сърдечно заболяване.
По буква „а“ се решават случаите с тежки нарушения на ритъма и проводимостта, като:
– симптоматична сино-атриална болест;
– AV блок II степен тип Moebitz II;  
– ляв заден хемиблок;
– бифасцикуларен блок;
– AV блок III степен (пълен AV блок);
– Синдром на Brugada.
По всички графи са негодни.
Случаите с камерна преексцитация (WPW, къс PR< 0,10) по графи 1, 6 и 9 са негодни, по останалите 
графи решенията са по чл. 7 до първи пристъп от тахикардия.
Случаите с изолирани камерни и/или надкамерни екстрасистоли по графи 1, 6 и 9 са негодни, по 
останалите графи могат да бъдат годни в отсъствие на друга абнормност и след удовлетворителна кар­
диологична оценка.
Случаите с камерни и/или надкамерни екстрасистоли < 1% от всички сърдечни съкращения на 
24-часов Холтер – ЕКГ запис по графи 2, 3, 4, 5, 7, 8 и 10 са годни.
Случаите с камерни и/или надкамерни екстрасистоли ≥1% от всички сърдечни съкращения на 24-часов 
Холтер – ЕКГ запис по графи 2, 3, 4, 5, 7, 8 и 10 – решенията са по чл. 7, ако не се открие предопре­
делящо сърдечно заболяване.
Случаите след радиофреквентна аблация подлежат на разширена кардиологична оценка преди обсъж­
дане на летателна годност.
I50 Сърдечна недостатъчност
Решенията са дадени в табличната част.
Мозъчносъдови болести (I60-I69)	
Тук се включват субарахоидален кръвоизлив, вътремозъчен кръвоизлив, друг нетравматичен вътре­
мозъчен кръвоизлив, мозъчен инфаркт, оклузия и стеноза на церебрални артерии, последици от мозъч­
носъдова болест. 
Решенията са дадени в табличната част.
Болести на артериите, артериолите и капилярите (I70-I79)
Решенията са дадени в табличната част.
I73.0   Синдром на Рейно (ангиотрофоневроза)
Независимо от степента на изразеност на синдрома на Рейно освидетелстваните по графи 1, 6 и 9 са 
негодни, а по останалите графи подлежат на лечение. След проведено лечение с добър резултат са годни.
Болести на вените и лимфните съдове и  лимфните възли, некласифицирани другаде (I80-I89)
Решенията са дадени в табличната част.
I84 Хемороиди 
В развитието на хемороидалната болест са приети четири степени:
І  степен – анамнестично без оплаквания, при ректално туширане се палпират вътрешни невъзпалени 
хемороиди, виждащи се с фиброколоноскоп, и кървят слабо след дефекация,